# **Základná škola s materskou školou, Demandice 131**

**Školský vzdelávací program**

**ISCED 1**

**Človek a hodnoty**

**Náboženská výchova – učebné osnovy**

**Ročník:** štvrtý

**Časová dotácia:** 1h/ týždenne

**Vypracovala:**

**1 Charakteristika predmetu**

Keďže človek je z psychologického a sociologického hľadiska prirodzene bytosť náboženská, má potrebu smerovať k tomu, čo ho presahuje. Vyučovací predmet náboženská výchova má preto opodstatnenú úlohu v celistvom ponímaní výchovy v škole. Vyučovací predmet náboženská výchova formuje v človeku náboženské myslenie, svedomie, náboženské vyznanie a osobnú vieru ako osobný prejav náboženského myslenia a integrálnej súčasti identity človeka. Ponúka prístup k biblickému posolstvu, k učeniu kresťanských cirkví a k ich tradíciám, otvára pre neho možnosť života s cirkvou.

Vyučovací predmet náboženská výchova sa zameriava na pozitívne ovplyvnenie hodnotovej orientácie žiakov tak, aby sa z nich stali slušní ľudia s vysokým morálnym kreditom, ktorých hodnotová orientácia bude prínosom pre ich osobný a rodinný život i pre život spoločnosti. Náboženská výchova je výchovou k zodpovednosti voči sebe, voči iným jednotlivcom i celej spoločnosti. Učí žiakov kriticky myslieť, nenechať sa manipulovať, rozumieť sebe, iným ľuďom a svetu, v ktorom žijú. Výučba predmetu zároveň nadväzuje na ďalšie spoločenskovedné predmety, umožňuje žiakom ozrejmiť si morálny pohľad na mnohé témy otvorenej spoločenskej diskusie. Učí žiakov rozlišovať medzi tým, čo je akceptované spoločnosťou, a tým, čo je skutočne morálnym dobrom pre jednotlivca i pre celú spoločnosť.

**2 Ciele predmetu**

**Ročníkový cieľ:** Spoznávať dôvody kresťanskej nádeje. Oceniť potrebu nádeje pre osobný život. Formovať postoj nádeje ako základný predpoklad zmysluplného života.

Predmet náboženská výchova umožňuje žiakom:

* formulovať otázky týkajúce sa základných životných hodnôt, postojov a konania
* konfrontovať ich s vedecky a nábožensky (kresťansky) formulovanými pohľadmi na svet
* hľadať svoju vlastnú životnú hodnotovú orientáciu
* formovať svedomie
* prehlbovať medziľudské vzťahy cez skvalitnenie komunikácie
* spoznávať spôsoby komunikácie človeka s Bohom
* oceniť komunikáciu s Bohom prostredníctvom sviatosti, liturgického slávenia čítania Božieho slova
* rozvíjať kritické myslenie hodnotením pozitívnych aj negatívnych javov v spoločnosti a v cirkvi

Napĺňanie cieľov jednotlivých vzdelávacích oblastí a vyučovacích predmetov sa realizuje v školskom prostredí prostredníctvom kľúčových a predmetových kompetencií žiakov, ktoré zároveň rozvíja. Vyučovací predmet náboženská výchova sa podieľa na rozvoji kľúčových kompetencií najmä rozvíjaním týchto predmetových kompetencií:

**3 Kľúčové kompetencie**

1. **komunikačné kompetencie**

• rozumie komunikácii so svojim ja ako komunikácii so svedomím

• rozumie verbálnej a neverbálnej komunikácii

• je schopný asertívnej komunikácie

• rozumie vnútornej komunikácii, kladie si otázky o zmysle utrpenia

• je schopný uvedomiť si spôsob vlastnej komunikácie v konflikte

• kladie si otázky a zisťuje odpovede

• učí sa konfrontovať s názormi druhých

• je schopný empatickej komunikácie

• kladie si otázky a zisťuje odpovede

• učí sa konfrontovať s názormi druhých

• je schopný kultúrnej komunikácie

1. **kompetencie k učeniu sa**

• učí sa učiť spoluprácou

• je otvorený pre tvorivé myslenie

• je otvorený pre tvorivé myslenie

• učí sa vyhľadávať a triediť informácie

• je otvorený pre tvorivé myslenie

• učí sa vyhľadávať a triediť informácie

• je otvorený pre tvorivé myslenie

1. **kompetencie k riešeniu problémov:**

• je schopný kriticky prehodnotiť problém zneužívania, manipulácie, vojny

• je schopný kriticky prehodnotiť problém výkonu človeka

• je schopný kriticky prehodnotiť problém kultúry života a kultúry smrti

• je schopný kritického posúdenia princípov liberalizmu a konzervativizmu

1. **kultúrne kompetencie:**

• objavuje prínos kresťanského pohľadu na hodnotu človeka

• objavuje prínos kresťanského pohľadu na ľudskú dôstojnosť, na rovnakú dôstojnosť muža a ženy

• objavuje prínos kresťanského pohľadu na ľudskú zrelosť

• objavuje prínos kresťanského pohľadu na hodnotu človeka bez ohľadu na jeho výkon

• objavuje prínos kresťanského pohľadu na kultúru života

1. **sociálne a interpersonálne kompetencie:**

• dokáže si uvedomiť svoje potreby a potreby iných ľudí

• uvažuje nad potrebou budovania vzťahu s inými ľuďmi

• dokáže si uvedomiť svoje potreby a potreby iných ľudí

• uvažuje nad potrebou prejavov úcty medzi mužom a ženou

• dokáže si uvedomiť svoje potreby a potreby iných ľudí

• je zodpovedný k druhým

• dokáže si uvedomiť potreby trpiaceho človeka

• objavuje mravný aspekt sociálneho cítenia

• dokáže si uvedomiť potreby človeka

1. **existenciálne kompetencie:**

• dokáže si uvedomiť svoju jedinečnosť a objavuje svoju veľkosť

• osvojí si kresťanský pohľad na hodnotu človeka

• je otvorený pre kresťanské chápanie rovnakej dôstojnosti muža a ženy pred Bohom

• objavuje a uznáva hranice človeka

• dokáže sa konfrontovať s vlastnou vinou

• aplikuje vo svojom živote jednotlivé prvky kresťanskej spirituality

• rešpektuje hranice človeka – utrpenie a smrť, je otvorený pre možnosti ich prekonania, ktoré ponúka kresťanská viera

• vytára si rebríček hodnôt a osvojuje si životný štýl na základe etických princípov

• je otvorený pre kresťanské hodnoty

1. **kompetencie k osobnostnému a sociálnemu rozvoju:**

• je schopný uvedomiť si potrebu sebapoznávania

• je si vedomý svojich osobnostných kvalít

• je citlivý a vnímavý na svoje nedostatky

• prejavuje túžbu po osobnom raste

• uvedomuje si túžbu po ľudskosti

• je schopný vnímať rodové stereotypy

• uvedomuje si kresťanské chápanie rovnakej dôstojnosti muža a ženy

• je pripravený pre tvorivé riešenie konfliktov

• je schopný klásť si existenciálne otázky a hľadať na nich odpoveď

• rozvíja postoj empatie

• vie rozlíšiť postoj mať alebo byť a je otvorený pre životný postoj „byť“

• osvojuje si kresťanský postoj na hodnotu človeka, ktorá nezávisí od jeho výkonu

• je vnímavý na utrpenie človeka

• je pripravený stotožniť sa s hodnotami života

1. **kompetencie vnímať a chápať kultúru a vyjadrovať sa nástrojmi kultúry**

• je vnímavý na postavenie mužov a žien v rôznych kultúrach

• akceptuje rôzne kultúry a vierovyznania

• je schopný vnímať zneužitie náboženstva pre manipuláciu

**4 Obsah predmetu**

|  |  |  |  |  |
| --- | --- | --- | --- | --- |
| **Predmet:** Náboženská výchova  **Vzdelávacia oblasť:** Človek a hodnoty  **Stupeň vzdelania:** ISCED 1  **Počet vyučovacích hodín týždenne:** 1  **Počet vyučovacích hodín ročne:** 33  **Ročník:** štvrtý | | | **Tematické celky:**  I. Cesta nádeje  II. Biblia – slovo o nádeji  III. Nádej presahujúca smrť  IV. Svedectvo o nádeji  V. Prameň nádeje | |
| **Časová dotácia** | **Téma** | **Obsahový štandard** | **Výkonový štandard** | **Prierezové témy** |
| **6** | I. CESTA NÁDEJE  Mať nádej  Som jedinečný  Cesta k druhým  Noe dôveruje Bohu  Obrazy Božej blízkosti | * Cesta k sebe – som jedinečný * Cesta k druhým (kamarátstvo, priateľstvo) * Cesta do sveta, v ktorom žijem (Noemova archa (Gn 6,18-20: zo všetkého živého, vezmi do archy....)      * Cesta k Bohu (biblické obrazy Božej blízkosti) | * vysvetliť čím je človek jedinečný * reprodukovať biblický príbeh o Noemovej arche * nájsť súvis medzi biblickým príbehom o Noemovej arche a zodpovedným prístupom k prírode * vnímať Boha ako toho, ktorý zachraňuje * objaviť rozmer nádeje na ceste k sebe, k druhým, k svetu a k Bohu * objavovať zodpovednosť za prírodu a za rozvíjanie dôstojnosti ľudského života * vnímať potrebu sebariadenia * akceptovať vzájomnú spätosť s celým stvorenstvom * formovať postoj nádeje prostredníctvom biblických obrazov Božej blízkosti | **Osobnostný a sociálny rozvoj:**  Žiak   * oceňuje jedinečnosť človeka a rešpektuje ju v životných situáciách   **Environmentálna výchova:**   * je schopný ekologického postoja – ochrany prírody |
| **10** | II. SLOVO O NÁDEJI  Biblia – kniha  nádeje  Starý zákon a Nový zákon  Zem Biblie  Dobytie zasľúbenej zeme  Gedeon  Pán Boh utešuje  Očakávanie Mesiáša  Príchod Mesiáša  Ježiš ohlasuje  Božie kráľovstvo  Ježiš sprítomňuje Božie kráľovstvo | * Biblia kniha kníh * Odkrývanie nádeje v živote biblických postáv (sudca Gedeon, proroci Micheáš a Izaiáš – kmeň Jesseho * Biblické posolstvo nádeje – príchod Mesiáša (Ján Krstiteľ, Panna Mária) * Ježiš ohlasuje Božie kráľovstvo (podobenstvá o Božom kráľovstve) * Ježiš sprítomňuje Božie kráľovstvo (Ježišove zázraky) | * vymenovať základné delenie kresťanskej Biblie * reprodukovať biblický príbeh o povolaní Gedeona * jednoduchým spôsobom interpretovať biblické texty proroctiev prorokov Micheáša (a ty Betlehem...) a Izaiáša – kmeň Jesseho, ako posolstvo nádeje * interpretovať biblické príbehy o Jánovi Krstiteľovi a Panne Márii ako naplnenie očakávanej nádeje na príchod Vykupiteľa * identifikovať sa s postojmi nádeje v živote biblických postáv * na príklade biblických postáv objavovať prastarú ľudskú skúsenosť „mať smer“ ako základný predpoklad pre zmysel * vnímať Bibliu ako slovo nádeje v živote človeka a ľudstva. * formovať postoj nádeje prostredníctvom biblických postáv * **v**ysvetliť podobenstvá o Božom kráľovstve ako obrazné príbehy približujúce Božie kráľovstvo a cestu k nemu * interpretovať biblické príbehy o Ježišových uzdraveniach ako znaky Božieho kráľovstva a znaky Božieho záchranného konania. | **Osobnostný a sociálny rozvoj:**  Žiak   * vie vyjadriť radosť zo života a osvojuje si pozitívny postoj k životu |
| **7** | III. NÁDEJ PRESAHUJÚCA SMRŤ  Najväčšie obmedzenie človeka  Bože, kde si?  Ježiš – silnejší ako smrť  Vzkriesenie Lazára  Veľkonočné obdobie  Sviatosť pomazania chorých | * Skúsenosť strachu, dôvery a nádeje * Bože, kde si? (Jób) * Smrť a nádej * Ježiš – silnejší ako smrť * Sviatosť pomazania chorých ako priestor nádeje v situácii, kde pozemská nádej už končí | * reflektovať svoj pohľad na ľudské utrpenie * vnímať skúsenosť s utrpením a bolesťou ako súčasť ľudského života * vie dať svoj pohľad na ľudské utrpenie do súvisu s biblickými textami o Jóbovi a kresťanským pohľadom na zmysel ľudského utrpenia v kontexte veľkonočných udalostí * reprodukovať biblický príbeh o vzkriesení Lazára * objaviť súvislosť medziJežišovou skúsenosťou s utrpením, smrťou, zmŕtvychvstaním a kresťanskou nádejou presahujúcou smrť * objaviť posolstvo veľkonočného tajomstva v kresťanskej viere, ktorá dáva nádej presahujúcu smrť * objaviť vo sviatosti zmierenia a Eucharistie posolstvo veľkonočného tajomstva v kresťanskej viere, ktorá dáva nádej presahujúcu smrť * z pohľadu kresťanskej nádeje vysvetliť vetu, že život je silnejší ako smrť * rozvíjať postoj empatie k ľudskému utrpeniu | **Osobnostný a sociálny rozvoj:**  Žiak   * je schopný vnímať smrť ako súčasť života a je otvorený pre kresťanské posolstvo nádeje |
| **7** | IV. SVEDECTVO NÁDEJE  Veže v našom meste  Rôzne veže  Kostolné veže – symboly nádeje  Kresťan – nositeľ Krista  Kresťania – nádej pre svet  Svedkovia nádeje | * rôzne veže v jednom meste * kresťanské cirkvi pôsobiace v našej krajine (regióne) * miesta pre spoločné slávenie, prácu, a nasadzovanie za ľudské práva a pokoj s kresťanmi iných cirkví | * prostredníctvom modelových situácií zo života detí z rôznych cirkví, hľadať spoločné a rozdielne znaky s Rímskokatolíckou cirkvou * vnímať svedectvo nádeje v živote kresťanov z rôznych cirkví * vytvoriť projekt so stručnýmprehľadom kresťanských cirkví pôsobiacich v našej krajine (regióne) a navrhnúť spoločnú angažovanosť pre dobro(sociálna oblasť) * osvojovať si postoj tolerancie, porozumenia a vzájomnej dôvery k ľuďom iných denominácií | **Multikultúrna výchova**  Žiak   * je schopný vnímať vo svojom okolí inakosť iných denominácií a je schopný prijať túto skutočnosť |
| **3** | V. PRAMEŇ NÁDEJE  Modlitba – prameň nádeje  Cirkev – prameň nádeje  Modlitba svätého ruženca | * Modlitba – život v Božej prítomnosti * Bože, si pri mne (Žalm 139) * Boh – stred kresťanského spoločenstva | * jednoduchým spôsobom zdôvodniť potrebu modlitby pre duchovný rozmer človeka * na modelových situáciách objaviť nádej zo života viery * vnímať potrebu stíšenia * cvičením stíšenia a meditácie vytvárať priestor pre stretnutie s Bohom v modlitbe | **Osobnostný a sociálny rozvoj**  Žiak   * vníma svoj duchovný rozmer * je vnímavý pre sústredenie, stíšenie a načúvanie |

**5 Metódy, formy a stratégie vyučovania**

Pri voľbe vyučovacích metód a foriem prihliada učiteľ na usporiadanie obsahu vyučovania, vlastné činnosti a činnosti žiakov zacielené na dosiahnutie stanovených cieľov a kľúčových kompetencií žiakov. Voľba metód závisí od obsahu učiva, cieľov vyučovacej hodiny, vekových a iných osobitostí žiakov a materiálneho vybavenia.

Na vzbudenie záujmu žiakov o učebnú činnosť možno využiť *motivačné metódy*, ako je *motivačné rozprávanie* (približovanie obsahu učenia), *motivačný rozhovor* (aktivizovanie poznatkov a skúseností žiakov), *motivačný problém* (upútanie pozornosti prostredníctvom nastoleného problému), *motivačnú demonštráciu* ( vzbudenie záujmu pomocou umeleckého diela).

*Expozičné metódy* je potrebné využívať pri vytváraní nových poznatkov a zručností. Odporúča sa *rozprávanie* (vyjadrovanie skúseností a aktívne počúvanie), *vysvetľovanie* (logické systematické sprostredkovanie učiva*), rozhovor* (verbálna komunikácia formou otázok a odpovedí na vyjadrenie faktov, konvergentných a divergentných otázok, otázok na pozorovanie, posúdenie situácie, hodnotenie javov, rozhodovanie), *demonštračná metóda* (demonštrácia obrazov), *pozorovanie* (cielené systematické vnímanie objektov a procesov), *manipulácia s predmetmi* (práca so symbolom, didaktická hra).

Významné miesto majú *problémové metódy*, ku ktorým patrí *heuristická metóda* (učenie sa riešením problémov založenom na vymedzení a rozbore problému, tvorbe a výberu možných riešení a vlastnom riešení) a projektová metóda (riešenie projektu, komplexná praktická úloha, problém, téma, ktorej riešenie teoretickou aj praktickou činnosťou vedie k vytvoreniu určitého produktu).

Pre realizáciu cieľov sú dôležité *aktivizujúce metódy*, z nich je vhodná *diskusia* (vzájomná výmena názorov, uvádzanie argumentov, zdôvodňovanie za účelom riešenia daného problému), *filozofická diskusia* je efektívnym prostriedkom, ako vytvárať rovnováhu medzi vyučovaním zameraným na prežívanie a vyučovaním zameraným na rozumové zdôvodňovanie viery, *situačná metóda* (riešenie problémového prípadu reálnej situácie so stretom záujmov), *inscenačná metóda* (sociálne učenie v modelovej predvádzanej situácii, pri ktorej sú žiaci aktérmi danej situácie), *didaktické hry* (seba realizačné aktivity na uplatnenie záujmov, a spontánnosti), *kooperatívne vyučovanie* (forma skupinového vyučovania založená na vzájomnej závislosti členov heterogénnej skupiny), d*ramatizácia* (plánovaný dramatizovaný prednes hry, príbehu a pod.) s*imulácia (*simulovanie, napodobňovanie životných situácií, aktivity, ktoré vyžadujú interakciu medzi skupinou žiakov a jednotlivcami), *kompozícia* (vypracovanie osnovy referátu, písomné rozvíjanie témy, príbehu a pod.),"A propos": konverzácia alebo iná spoločensky orientovaná interakcia, podľa rozprávania učiteľa, žiakov, návštevníka o najdôležitejších a najaktuálnejších témach zo života. Typické autentické rozhovory.

*Fixačné metódy* sú neoddeliteľnou súčasťou vyučovania, napr. metódy opakovania a precvičovania, (ústne a písomné opakovanie, opakovanie s využitím hry AZ kvíz, domáce úlohy).

Žiaci počas hodín NV sedia v kruhu, aby si videli navzájom do tváre, aby sa vzájomne poznávali. Je to východisková pozícia, ktorá nie je cieľom, ale prostriedkom. Samozrejme, je možné aj iné usporiadanie priestoru v závislosti od metódy, ktorú učiteľ pre danú aktivitu zvolil.

Domáce úlohy (transfer) sa netýkajú písomného vypracovávania, ale konkrétnych jednoduchých cvičení či predsavzatí orientovaných na požadované správanie. Dôležitou súčasťou každej hodiny je podelenie sa s niekým so získanou skúsenosťou v bežnom živote.

**6 Hodnotenie**

Hodnotenie žiakov bude založené na kritériách v každom vzdelávacom výstupe. Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky naopak dosiahol. Súčasťou hodnotenia je tiež povzbudenie do ďalšej práce. Použité budú adekvátne metódy a prostriedky hodnotenia. Hodnotiť sa budú práce po jednotlivých tematických celkoch. Pod prístupom žiaka k vyučovaciemu predmetu rozumieme: nosenie a úpravu pomôcok, vypracovanie domácich úloh a cvičení, aktivitu na hodinách. Cieľom je ohodnotiť prepojenie vedomostí so zručnosťami a spôsobilosťami. Pri hodnotení a klasifikácii budeme vychádzať z metodických pokynov pre hodnotenie a klasifikáciu.

**7 Učebné zdroje**

Učiteľ má k dispozícii metodický materiál v metodickej príručke katolíckeho náboženstva pre piaty ročník základných škôl „Poznávanie cez dialóg“ vydanú Katolíckym pedagogickým a katechetickým centrom, n.o. v Spišskej Novej Vsi. Metodická príručka obsahuje metodicky spracované témy, farebné obrazové prílohy a pracovné listy. Metodické materiály pre náboženskú výchovu obsahujú ku každej téme bohatú ponuku aktivít. Z nich si učiteľ vyberie tie, ktoré považuje za vhodné vzhľadom na svoje osobné dispozície, dispozície žiakov a iné okolnosti.

K neodmysliteľným zdrojom patrí: Sväté písmo, Katechizmus, dokumenty, biblické mapy, internet, televízia, didaktická technika, ...